**VÄLJAVÕTE**

Eesti Vabariik

Harju maakond

Lääne-Harju Vallavolikogu

**HARIDUS-, KULTUURI- JA SPORDIKOMISJONI NING SOTSIAALKOMISJONI ÜHISKOOSOLEK**

KOOSOLEKU PROTOKOLL

Paldiski 28.01.2019 nr 1-12/1

Algus kell 16:03 , lõpp kell 16:55

Istungit juhatas: komisjoni esimees Aleksei Šatov

Protokollis: kantselei spetsialist Mari-Ly Häitson

Istungist võtsid osa:

Haridus-, kultuuri- ja spordikomisjon: komisjoni esimees Aleksei Šatov, komisjoni aseesimees Jaan Alver ja komisjoni liikmed: Jüri Alter , Eduard Hmeljov, Hannes Kasemaa, Kristi Lambing, Käti Tear-Riisaar, Mati Vetevool ja Viktoria Visbek

Sotsiaalkomisjon: esimees Olga Kugal, aseesimees Elena Villmann ja komisjoni liikmed: Svetlana Kivistik, Jelena Razdorskaja, Maret Vetemaa, Viktoria Visbek

Puudus: Eda Arusoo, Ants Kiviselg, Janika Molejus

Istungist võtsid osa: vallavanem Jaanus Saat, abivallavanem Hestia Rindla, vallasekretär Anti Pärtel, finantsjuht Riina Karm, piirkonnajuht Kuldar Vassiljev

**PÄEVAKORD:**

**1.Lääne-Harju valla 2019 eelarve 2. lugemine**

Ettekandja: vallavanem Jaanus Saat. Kaasettekandja: finantsjuht Riina Karm

**………………………..**

**Päevakorrapunkt 1**

**Lääne-Harju valla 2019 eelarve 2. lugemine**

Kuulati: vallavanem Jaanus Saat ettekannet:

Võrreldes 1. lugemisega on toimunud muudatused vastavalt tegelikele kuludele.

18.01.2019 oli muudatusettepanekute esitamise tähtaeg, kõik esitatud ettepanekud said eelarvesse viidud.

Planeeritud muudatused:

Tulumaksulaekumine 33000 eur võrra vähem, maamaksu laekumine 5800 eur võrra rohkem.

Lasteaia õppemaks ja kohatasu teistele kohalikele omavalitsustele.

Seoses määruse muutmisega, kus meie valda koos vanematega registreeritud lapsed, kes käivad meie lasteaias, on vabastatud toidurahast, kaotame tulude poolelt 100 000 eur.

Toimetulekutoetus oli planeeritud 550 000 eur, maha on võetud 35 000 eur.

AS Lahevesi oli planeeritud 264 000 eur, maha võeti 20 000 eur.

MTÜ-dele määratavad toetused, oli planeeritud 35 000 eur, lisatud on 10 000 eur, aga hetkel on juba esitatud taotlusi 55 000 eur ulatuses, seega võib 45 000 eur-st väheseks jääda.

Kulu haridusele on eelarvest veidi rohkem kui 60%. Õpetajate ja lasteaiaõpetajate miinimumtasu tõus alates 01.01.2019 on suurendanud kulutusi 800 000 eur võrra. Kooliõpetajatele säilib lisatasu 70 eur kuus, mille maksmise kas igakuiselt või aasta lõpus korraga otsustab asutuse juht.

Raamatukogud on nüüd ühe juhtimise all, seega toimus eelarves täpsustus.

Investeeringud.

Mis jäi eelmisel aastal tegemata kandus käesolevasse, 2019. aastasse, samuti on investeeringuid lisandunud.

Investeeringute väljavõtmine eelarvest võrreldes 1. lugemisega: Üleoja tee, Paldiski lemmikloomade jalutusplats, Kadaka- Leetse tee rekonstrueerimine Paldiskis, Padise- Rummu ja Lehola- Vasalemma kergliiklusteede projekteerimine. Teed jäeti välja, kuna pole teada täpset finantseerimisallikat. Kui riik avab konkreetse meetme, minnakse projekteerimisega edasi.

Lisandusid uued investeeringud: Paldiski sotsiaalmaja projekteerimine, Padise ja Harju-Risti reoveepuhastuse rekonstrueerimise projekt, Rummu spordikeskuse 1. korruse remont, Rummu päevakeskuse 1. korruse remont, Vasalemma vallamaja 1. korruse remont.

Sõnavõtud:

J. Alver: Täpsustuseks pedagoogide osas, kui eelmisel istungil tühistati lisatasude määrus, oli jutuks, et kooliõpetajatele jääb 70 eur kuus? Lasteaiaõpetajad said suurema palgatõusu, aga kas ka neile on arvestatud 70 eur kuus? Kas eelarveliselt jõuab seda maksta?

H. Rindla: 70 eur kuus on arvestatud ühele täiskoormusega kooliõpetajale.

J. Saat: eelarveliselt tänasel päeval ei jõua, seega võeti maha, kuna puudutas vaid üht endist piirkonda, Keila valda. Kooliõpetajatele kehtis lisatasu juba eelmisel aastal, sellega mindi edasi. Mõtleme jätkuvalt, kuidas kõiki õpetajaid väärtustada paremini, võib-olla tulevikus tulemustasudega.

J. Alver: soovitus, kui teemat kajastatakse, siis pöörduda õpetajate poole selgitusega.

H. Rindla: 25.01.2019 oli lasteaedade ja koolide juhtidega koosolek, kus arutati ka palga ja toitlustuse teemal. Üldine arvamus on, et rohkem asju on läinud paremaks kui halvemaks.

16:12 saabus Jüri Alter

M. Vetevool: küsimus eelarve lisa kohta, Harju-Risti 4 korteri müük, mille eest saaks u 130 000 eur. Kuna saabus Jüri Alter, siis tema jätkab.

J. Alter: 1,5a tagasi oli Risti koolil palve, et antud korterid jääksid munitsipaalkorteriteks, mida kasutada õpetajate elamispinnana. Kõik 4 korterit on olnud varem lasteaia kasutuses. Detsembris tuli kooli autistlik laps, kellel on nõustamiskomisjoni otsusega vajalik õppeks eraldi ruum, koolis sellist ruumi ei ole, soov oleks alates 01.03.2019 saada üks korter 2,5-aastaks kooli kasutusse ja kokku koolile kasutada 2 korterit.

J. Saat: probleemiks võib olla 4 korteri ühine küttesüsteem, aga arutame teemat Leemet Vaikmaaga vallavalitsuse istungil.

O. Kugal: seletuskirjas on, et eelarve koostatud 2018. aastal.

J. Saat: parandame

Toimus arutelu

16:25 saabus Elena Villmann

16:26 saabus Maret Vetemaa

Otsustati:

Haridus- kultuuri- ja spordikomisjon: 9 poolthäälega

Sotsiaalkomisjon: 4 poolthäälega (E Villmann ja M Vetemaa ei osalenud hääletamisel)

* 1. **Suunata eelnõu koos seletuskirjaga volikogule teiseks lugemiseks ja kinnitamiseks.**

**Koosoleku juhataja**

(allkirjastatud digitaalselt)

**Aleksei Šatov**

Haridus-, kultuuri- ja

spordikomisjoni esimees

**VÄLJAVÕTE ÕIGE**

(allkirjastatud digitaalselt)

Reet Pikkpõld

volikogu sekretär